钦定古今图书集成/明伦汇编/闺媛典/第145卷 > 陈氏女
## 钦定古今图书集成/明伦汇编/闺媛典/第145卷 > 陈氏女

按《温州府志》：“陈氏女，名盼，瑞安陈德升。女幼许配邻
家子。既而邻子有盗行，女不肯嫁，父母欲改适，复不
从。邻子死，家人委曲劝谕，终不听。独居一室，室后有
一井，朝夕自汲，不饮他水，盖示志也。弘治间，纂修《实
录》，事闻，史氏论曰：‘知夫之无行而不嫁者，守身之义
也；夫死而终不嫁者，爱夫之仁也’。”